 INEC: Ẹgbẹ òṣèlú méje ni yóò kópa ní ìpínlẹ Ọyọ Àtúndì ìbò yó wáyé láti lé dí àlàfò tó ṣí sílẹ nínú ilé ìgbìmọ aṣòfin ìpínlẹ Ọyọ Àjọ olómìnira tó n ṣètò ìdìbò ní Nàìjíríà, INEC, ti kéde pé ẹgbẹ òṣèlú méje ni yóò kópa nínú àtúndì ìbò tí yóò wáyé ní ìpínlẹ Ọyọ. Ètò ìdìbò náà yóò wáyé láti lé dí àlàfò tó ṣí sílẹ nínú ilé ìgbìmọ aṣòfin ìpínlẹ Ọyọ, látààrí ikú aṣojú ẹkùn náà, tó tún jẹ olórí ilé ìgbìmọ aṣòfin ọhun, Michael Adeyẹmọ tó papòda lọjọ kẹtàdínlọgbọn, oṣù Kẹrin. ọdun 2018. Abẹnugan ilé aṣòfin ipinlẹ Ọyọ, Michael Adeyemo jáde láyé lọjọ kẹtàdínlọgbọn, oṣù Kẹrin, ọdún 2018. Abimbọla Kazeem: Hábà! Ṣé ìwọ ti sáré pé ọmọ ọdún 40 ni? Alága àjọ náà ní ìpínlẹ Ọyọ, Ọgbẹni Mutiu Agboke, ló fi ìkéde ọhun síta níbí ìpàdé kan tó wáyé ní ìlú Eruwa lỌjọrú, lori ìmúrasílẹ fún ètò ìdìbò náà. O ni àwọn ẹgbẹ òṣèlú ọhún ni, Accord, Peoples Democratic Party, All Progressives Congress, tó fi mọ Fresh Democratic Party atawọn miran. Ẹwẹ, ó fi kun un pé, ogóje ibùdó ìdìbò ni ètò ìdìbò náà yó ti wáyé jákèjádò ẹkùn ìdìbò Ibarapa. Àti pé, ẹgbẹta lé mẹwàá òṣìṣẹ ní yóò tukọ ìdìbò óhun. Ètò ìdìbò náà ni ìrètí wà pé yó wáyé láàrin agogo mẹjọ òwúrọ sí aago méjì ọsán. Àwọn iròyin tì ẹ leè ní ìfẹ síí: Isẹ Tíátà tí mò ń se ti tó mi jẹun : Ọjọ Abamẹta ni Ìbàràpá yóò yan ẹlòmíì ti wọn fẹ fi rọpò Oloogbe Micheal Adeyẹmọ nílé ìgbìmọ aṣòfin 